Document ID: 32004R0134

Komisijas Regula (EK) Nr. 134/2004
(2004. gada 27. janvāris),
ar ko nosaka standarta maksu par vienas lauku saimniecības ieņēmumu veidlapu lauku saimniecību grāmatvedības datu tīkla 2004. pārskata gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā [1],
ņemot vērā Komisijas 1983. gada 13. jūlija Regulu (EEK) Nr. 1915/83 par konkrētiem sīki izstrādātiem īstenošanas noteikumiem attiecībā uz uzskaiti ar mērķi noteikt lauku saimniecību ienākumus [2], un jo īpaši tās 5. panta 3. punktu,
tā kā:
(1) Regulas (EEK) Nr. 1915/83 5. panta 1. punktā noteikts, ka Komisija maksā dalībvalstīm standarta maksu par katru pienācīgi aizpildītu lauku saimniecības ieņēmumu veidlapu, kas tai nosūtīta minētās regulas 3. pantā paredzētajā termiņā.
(2) Ar Komisijas Regulu (EK) Nr. 113/2003 [3] noteica standarta maksu 2003. pārskata gadam EUR 138 apmērā par katru nodoto lauku saimniecības ieņēmumu veidlapu. Izmaksu izmaiņu tendences dēļ un to ietekmes uz lauku saimniecību ieņēmumu veidlapas aizpildīšanas izdevumiem dēļ minētā maksa jāpārskata.
(3) Šajā regulā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1915/83 5. panta 1. punktā paredzēto standarta maksu nosaka EUR 140 apmērā.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
To piemēro no 2004. pārskata gada.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 27. janvārī

Labels: 2
6